สำหรับใน กทม. นายจักรภพกล่าวว่า เนื่องจาก กทม.มีมาตรการในการดูแลสัตว์ค่อนข้างดี จึงต้องใช้มาตรการพิเศษ แต่ยืนยันว่าจะไม่มีการเลือกปฏิบัติระหว่าง กทม.กับต่างจังหวัด คือต้องทำลายสัตว์ปีกทั้งหมดตามมาตรฐานการควบคุมโรค โดยคณะกรรมการชุดที่มีนายสมคิด จาตุศรีพิทักษ์ รองนายกฯ เป็นประธานจะตัดสินชี้ขาด โดยใช้หลักการเชิงวิชาการไม่ใช่การเมืองหรือนโยบาย ทั้งนี้ สำหรับประชาชนที่อยู่ใน กทม.นั้นหากสงสัยว่านก ไก่ หรือสัตว์ปีกของตัวเองจะได้รับเชื้อขอให้โทรศัพท์มาแจ้งที่เบอร์ 0-2248-7417 จะมีเจ้าหน้าที่ของ กทม.ไปตรวจให้ พร้อมกันนี้ในที่ประชุมร่วมระหว่างประเทศ เมื่อวันที่ 28 ม.ค. มีการกล่าวถึงการทำลายไก่ด้วยการฝังหรือเผาอย่างมิดชิด เป็นวิธีที่ดีที่สุดในขณะนี้ในแง่ของความมีประสิทธิภาพ ความปลอดภัยและต้นทุนทางเศรษฐกิจ ดังนั้น มาตรการที่ไทยทำเป็นเรื่องที่องค์การอนามัยโลก ให้การยอมรับในที่ประชุม ทางอียูได้ให้กำลังใจไทย และอยากให้เดินหน้าเรื่องนี้ต่อไป โดยรัฐบาลจะขอให้มหาวิทยาลัยที่มีคณะ สาขาวิชาด้านสัตวแพทย์ช่วยเหลือ ในด้านวิชาการและกำลังคน ในการตรวจสอบภาวะการระบาด ของโรคทุกพื้นที่ ที่เป็นเขตโรคระบาดและเขตเฝ้าระวัง เพื่อให้การควบคุมโรคทำได้เร็วขึ้น
กทม.นายจักรภพ
PERSON
กทม.กทม.นายสมคิด จาตุศรีพิทักษ์
PERSON
กทม.กทม.28 ม.ค.
DATE